Diari Oficial de la Generalitat Valenciana


Sumari del DOGV 8492, del 22-02-2019 (2019/1688)

Resolució de 14 de febrer de 2019, de la Direcció General de Medi Natural i d'Avaluació Ambiental, per la qual es disposa l'obertura d'un període d'informació pública en el procediment de declaració de la Reserva de la Biosfera del Valle del Cabriel.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8492

Data del DOGV
:   22-02-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/1688


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Resolució de 14 de febrer de 2019, de la Direcció General de Medi Natural i d'Avaluació Ambiental, per la qual es disposa l'obertura d'un període d'informació pública en el procediment de declaració de la Reserva de la Biosfera del Valle del Cabriel. [2019/1688]  
La Xarxa de Reserves de la Biosfera Espanyoles constitueix un subconjunt definit i recognoscible de la Xarxa Mundial de Reserves de la Biosfera, conjunt d'unitats físiques sobre les quals es projecta el Programa persona i biosfera (Programa MaB) de la Unesco.  
La Asociación Reserva de la Biosfera del Valle del Cabriel ha impulsat, formalment, des de l'any 2016, una proposta de candidatura del Valle del Cabriel per a la declaració com a Reserva de la Biosfera, en considerar que aquesta figura internacional permetrà conjugar la preservació de la biodiversitat biològica i dels ecosistemes de la zona amb un desenvolupament ambientalment sostenible que produïsca la millora del benestar de la seua població.  
La Conselleria d'Agricultura, Medi Ambient, Canvi Climàtic i Desenvolupament Rural va subscriure, amb data 29 de desembre de 2016 pel secretari autonòmic de Medi Ambient i posteriorment per la consellera en data 19 de setembre de 2018, una carta de compromís d'adhesió al procés de declaració d'aquesta Reserva de la Biosfera del Valle del Cabriel.  
Les Reserves de la Biosfera en el territori espanyol tenen la consideració d'àrees protegides per instruments internacionals d'acord a l'article 50 de la Llei 42/2007, de 13 de desembre, del Patrimoni Natural i de la Biodiversitat.  
En l'apartat 2 d'aquest mateix article s'estableix que la declaració o inclusió d'àrees protegides per instruments internacionals serà sotmesa a informació pública i, posteriorment, publicada en el Boletín Oficial del Estado juntament amb la informació bàsica i un plànol del perímetre que hi comprén.  
D'acord amb aquest precepte, es resol sotmetre a informació pública pel termini d'un mes la proposta de candidatura de la Asociación Reserva del Biosfera Valle del Cabriel, per a la declaració com a Reserva de la Biosfera del Valle del Cabriel. Durant aquest període les persones interessades podran formular les al·legacions que consideren oportunes al procediment de declaració.  
L'expedient d'aquest procediment o còpia d'aquest, que consta de formulari, annex, pla d'acció i cartografia, estarà a la disposició de les persones interessades en: http://www.agroambient.gva.es/web/medio-natural/informacion-publica  
Així com, també, en el Servei de Gestió d'Espais Naturals Protegits de la Direcció General de Medi Natural i d'Avaluació Ambiental de la Conselleria d'Agricultura, Medi Ambient, Canvi Climàtic i Desenvolupament Rural, a la ciutat administrativa 9 d'Octubre, torre 1, 3a planta, carrer de la Democràcia, 77, 46596 València, els dies laborables, en horari de 09.00 h a 14.00 h.  
Les observacions, suggeriments o al·legacions han d'adreçar-se al Servei de Gestió d'Espais Naturals Protegits de la Direcció General de Medi Natural i d'Avaluació Ambiental de la Conselleria d'Agricultura, Medi Ambient, Canvi Climàtic i Desenvolupament Rural, a la ciutat administrativa 9 d'Octubre, torre 1, 3a planta, carrer de la Democràcia, 77, 46118 València, i poden presentar-se en qualsevol dels registres i oficines previstes en l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
  
  
València, 14 de febrer de 2019.- El director general de Medi Natural i d'Avaluació Ambiental: Antoni Marzo Pastor.